CELEX: 62012TN0488
Language: mt
Date: 2012-11-12 00:00:00
Title: Kawża T-488/12: Rikors ippreżentat fit- 12 ta’ Novembru 2012 — CITEB u Belgo-Metal vs Il-Parlament

12.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/42
            
         Rikors ippreżentat fit-12 ta’ Novembru 2012 — CITEB u Belgo-Metal vs Il-Parlament
   (Kawża T-488/12)
   2013/C 9/76
   Lingwa tal-kawża: il-Franċiż
   
      Partijiet
   
   
      Rikorrenti: Cit Blaton SA (CITEB) (Schaerbeek, Il-Belġju) u Belgo-Metal (Wetteren, Il-Belġju) (rappreżentant: R. Simar, avukat)
   
      Konvenut: Il-Parlament Ewropew
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tiddikjara r-rikors għal annullament bħala ammissibbli;
            
         
               —
            
            
               tannulla d-deċiżjoni li permezz tagħha d-Direttorat Ġenerali tal-Infrastruttura u tal-Loġistika tal-Parlament Ewropew irrifjuta, fis-7 ta’ Settembru 2012, l-offerta tar-rikorrenti u ta l-kuntratt lil offerent ieħor, deċiżjoni li r-rikorrenti ġew informati biha permezz ta’ ittra tas-7 u tat-18 ta’ Settembru 2012;
            
         
               —
            
            
               tikkundanna lill-Parlament Ewropew għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw żewġ motivi.
   
               (1)
            
            
               L-ewwel motiv huwa bbażat fuq ksur tal-Artikoli 89(1) u (2), u 92 tar- Regolament Finanzjajru (1), tal-Artikolu 135(1) u (5) tar-Regolament ta’ Implementazzjoni (2) u tal-Artikolu 49 tad-Direttiva 2004/18 (3), kif ukoll tal-prinċipji ta’ kompetizzjoni, ta’ trasparenza, ta’ ugwaljanza, ta’ proporzjonalità u tal-attenzjoni, sa fejn id-deċiżjoni kkontestata ma tinkludix ir-rapport redatt mill-kumitat ta’ evalwazzjoni li jikkostitwixxi r-raġuni tad-deċiżjoni u għalhekk ir-rikorrenti ma jistgħux jivverifikaw in-natura regolari tal-offerta magħżula.
            
         
               (2)
            
            
               It-tieni motiv huwa bbażat fuq ksur manifest ta’ evalwazzjoni u fuq ksur tal-obbligu ta’ motivazzjoni, tal-Artikolu 100(2) tar-Regolament Finanzjarju, tad-dokumenti tal-kuntratt u tad-dispożizzjonijiet li jirregolaw l-għoti tiegħu, peress li d-deċiżjoni kkontestata ma hijiex motivata b’mod fattwali u xieraq għaliex ma tinkludix l-informazzjoni tar-rapport tal-kumitat ta’ evalwazzjoni.
            
         
      (1)  Regolament tal-Kunsill (KE, EURATOM) Nru 1605/2002, tal-25 ta’ Gunju 2002, rigward ir-Regolament Finanazjarju applikabbli ghall-bagit generali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 74)
   
      (2)  Regolament tal-Kummissjoni (KE, EURATOM) Nru 2342/2002, tat-23 ta’ Diċembru 2002, li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolamenti Finanzjaru li jgħodd għall-baġit ġenerali tal-Komunitajiet Ewropej (ĠU Edizzjoni Speċjali bil-Malti, Kapitolu 1, Vol. 4, p. 145)
   
      (3)  Direttiva 2004/18/KE tal-Parlament Ewropew u tal-Kunsill, tal-31 ta’ Marzu 2004, fuq kordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (kuntratti pubbliċi għal xogħlijiet, għal provvisti u għal servizzi) (ĠU Edizzjoni Speċjali bil-Malti, Kapitolu 6, Vol. 7, p. 132)